stanford-oval/wikipedia huggingface dataset:
מחסום כפר ורבורג
הערות שוליים

↑  עדות בכתב של עודד נגבי מיום 29 בפברואר 2012
↑  ראו עלון גבעת ברנר מס' 3399 מיום 24 במאי 1948
↑  לפי המצוין בתיק ארכיון צה"ל מס' 1970 / 150 - 1046
↑  י. גברי "באבק וביזע", עמ' 170
↑  נ. ברוכי, "בארות יצחק בהתיישבות ובמלחמה", ע' 80
↑  מכתב מתאריך 16 בספטמבר 2015 של חברת נתיבי ישראל, סימוכין MISHNE-23-2066
מוקש נגד רכב "עכביש" מתוצרת תע"ש, 1969
החבלן הבכיר עודד נגבי, נגבה, מאי 1948
החבלן הבכיר שרגא אלון בחופשה בתל אביב, אפריל 1948
החבלן עודד נגבי עומד על מעקה הבטון של גשר פריזר, פברואר 2015
Rebel Heart Tour (אלבום)

Rebel Heart Tour הוא אלבום ההופעה החמישי של הזמרת-יוצרת האמריקאית מדונה. אלבום ההופעה יצא לאור ב-15 בספטמבר 2017, בהוצאת חברות התקליטים איגל רוק אנטרטיינמנט ואיגל רקורדס בשלושה פורמטים: DVD, אודיו ובלו-ריי.
אלבום ההופעה הגיע למקום הראשון במצעד האלבומים המקסיקני.
רקע

בספטמבר 2016, אמרה מדונה כי היא סיימה לצפות ב-DVD של סיבוב ההופעות ושהוא צפוי לצאת בחודשים הקרובים. לאחר מכן, פורסם כי ב-9 בדצמבר 2016, כי הצילום של המופע ישודר בערוץ שואו-טיים האמריקאי בשם, Madonna: Rebel Heart Tour, כאשר במהלך התוכנית יוצגו קטעי מאחורי הקלעים של המופעים באוסטרליה.
אלבום ההופעה מכיל תקליטור בונוס ובו הופעתה של מדונה באוסטרליה במסגרת מיני סיבוב ההופעות "Madonna: Tears of a Clown". מיני סיבוב הופעות מיוחד שנערך עבור מעריציה האוסטרליים כביכול, כפיצוי על כך שלא הופיעה במדינה במשך למעלה מעשרים ושלוש שנים.
ביקורת והצלחה

אלבום ההופעה קיבל ביקורות חיוביות מהמבקרים על השירה, הריקודים והפקת המופע עצמו. אלבום ההופעה הגיע למקום הראשון ברוב המדינות בהם דורג במצעדי DVD ואלבומי וידאו ועשירייה הפותחת במספר מדינות נוספות.
במהלך טקס פרסי דיסק הזהב של יפן, זכה אלבום ההופעה בקטגוריית "הסרטון המוזיקלי הטוב ביותר עבור אמן מערבי".
נתוני מכירות

| מקום> אלבום | תארים> אלבום | מכירות> אלבום |
| --- | --- | --- |
| ארצות הברית (RIAA) | — | 3,848 |
| צרפת (SNEP) | — | 3,000 |
וידאו
| צרפת (SNEP) | פלטינה | 10,000* |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| אוסטרליה | 15 בספטמבר 2017 | תקליטור + די וי די • תקליטור + בלו-ריי • די וי די • בלו-ריי • הורדה דיגיטלית | איגל ויז'ן • איגל • יוניברסל אוסטרליה |  |
| ברזיל | 15 בספטמבר 2017 | הורדה דיגיטלית • הורדה דיגיטלית (וידאו) | איגל ויז'ן • איגל • יוניברסל ברזיל |  |
| ברזיל | 20 בספטמבר 2017 | תקליטור כפול | איגל ויז'ן • איגל • יוניברסל ברזיל |  |
| ברזיל | 30 בספטמבר 2017 | די וי די | איגל ויז'ן • איגל • יוניברסל ברזיל |  |
| גרמניה | 15 בספטמבר 2017 | תקליטור + די וי די • תקליטור + בלו-ריי • די וי די • תקליטור כפול • הורדה דיגיטלית | איגל ויז'ן • איגל |  |
| יפן | 15 בספטמבר 2017 | תקליטור כפול • די וי די • בלו-ריי • הורדה דיגיטלית | איגל ויז'ן • איגל • יוניברסל יפן |  |
| הממלכה המאוחדת | 15 בספטמבר 2017 | תקליטור + די וי די • תקליטור + בלו-ריי • די וי די • בלו-ריי • תקליטור כפול • הורדה דיגיטלית | איגל ויז'ן • איגל |  |
| ארצות הברית | 15 בספטמבר 2017 | תקליטור + די וי די • תקליטור + בלו-ריי • תקליטור כפול • הורדה דיגיטלית | איגל ויז'ן • איגל |  |
נשיא סנגל

| --- | --- |


 איוש נוכחי:  בסירו דיומיי פיי (אנ')
 תאריך כניסה לתפקיד:  2 באפריל 2024
 דרכי מינוי:  בחירות כלליות
 תחום שיפוט:  סנגל
 מעון:  ארמון הרפובליקה
 מושב המשרה:  דקר
 משך כהונה קצוב:  7 שנים
 ייסוד המשרה:  6 בספטמבר 1960
 איוש ראשון:  לאופולד סדאר סנגור
 
נשיא רפובליקת סנגל (בצרפתית: Président de la République du Sénégal) הוא ראש המדינה של סנגל. על פי חוקת סנגל, שאומצה בשנת 2001 במשאל עם, הנשיא נבחר לתקופת כהונה של חמש שנים. ב-2008 שונה סעיף זה בחוקה, ועל פיו הוארכה תקופת הכהונה של הנשיא לשבע שנים, כפי שהיה לפני 2001, אם כי הנשיא שכיהן מאז 2012, מאקי סאל, הביע את שאיפתו לשנות בחזרה את הסעיף כך שאורך כהונת הנשיא ישונה בחזרה לחמש שנים. ב-2 באפריל 2024 סיים סאל את כהונתו ובמקומו הושבע כנשיא בסירו דיומיי פיי (אנ')
סמכויות

הנשיא בסנגל הוא לא רק ראש המדינה, אלא גם ממלא תפקיד מרכזי בעיצוב המדיניות והכיוון של המדינה. החוקה הסנגלית מעניקה לנשיא סמכויות נרחבות, אך גם מגדירה את מסגרת פעילותו.
תפקידים עיקריים:
קובע את מדיניות החוץ של סנגל ומקיים יחסים דיפלומטיים עם מדינות אחרות..
מייצג את סנגל בפורומים בינלאומיים, וחותם על אמנות בינלאומיות
מעניק כתבי אמנה לשגרירים.
המפקד העליון של הכוחות המזוינים.
שמש כסמל לאחדות הלאומית ומייצג את האינטרסים של העם.
אחראי על יישום הרפורמות המדיניות והחברתיות שהמדינה זקוקה להן.
חותם על חוקים שעוברים באספה הלאומית.
יכול להטיל וטו על חוקים, אך האספה יכולה לבטל את הווטו ברוב גדול.
ממנה את ראש הממשלה ואת השרים.
ממנה שופטי בית המשפט העליון
.ממנה את נגידי הבנק המרכזי.
רשאי להעניק חנינה לעבריינים ולהקל בעונשים.
יכול להכריז על מצב חירום במקרה של איום על הביטחון הלאומי.
נשיאי סנגל

| מספר | דיוקן | שם   (שנות חיים) | תחילת כהונה | סיום כהונה | מערכות   בחירות | מפלגה |
| --- | --- | --- | --- | --- | --- | --- |
| 1 |  | לאופולד סדאר סנגור   (1906 – 2001) | 6 בספטמבר 1960 | 31 בדצמבר 1980 | 1963   1968   1973   1978 | המפלגה הסוציאליסטית של סנגל |
| 2 |  | עבדו דיוף   (נולד ב-1935) | 1 בינואר 1981 | 1 באפריל 2000 | 1983   1988   1993 | המפלגה הסוציאליסטית של סנגל |
| 3 |  | עבדוליי ואד   (נולד ב-1926) | 1 באפריל 2000 | 2 באפריל 2012 | 2000   2007 | המפלגה הדמוקרטית של סנגל |
| 4 |  | מאקי סאל   (נולד ב-1961) | 2 באפריל 2012 | 2 באפריל 2024 | 2012   2019 | הברית למען הרפובליקה |
| 5 |  | בסירו דיומיי פיי   (נולד ב-1980) | 2 באפריל 2024 | מכהן | 2024 | הפטריוטים של סנגל |
הערות שוליים

↑  Robyn Dixon, Senegal's president concedes defeat; victory for African democracy, Los Angeles Times, March 26, 2012
ארמון הרפובליקה מעונו של נשיא סנגל ,דקר
המקרה המוזר של ד"ר ג'קיל ומר הייד

.
| --- | --- |

כריכת הספר באנגלית
 מידע כללי
 מאת:  רוברט לואיס סטיבנסון
 שפת המקור:  אנגלית
 סוגה:  נובלה
 נושא:  דואליזם, good and evil, הדחקה, אנושיות, מוסר, externalization 
 מקום התרחשות:  לונדון 
 תקופת התרחשות:  המאה ה־19 
 הוצאה
 תאריך הוצאה:  1886
 מספר עמודים:  106 (מהדורה ראשונה)
 הוצאה בעברית
 הוצאה:  הוצאת עם עובד (מהדורה ראשונה)
 תאריך:  1996 (מהדורה ראשונה)
 תרגום:  בתיה גור (מהדורה ראשונה)
 מהדורות נוספות
 תאריך מהדורות נוספות:  ראה מהדורות בעברית
 
איור מתוך הפרק הרביעי של "תעלומת האיש הכפול"
המקרה המוזר של ד"ר ג'קיל ומר הייד (באנגלית: Strange Case of Dr Jekyll and Mr Hyde) הוא נובלה מפורסמת של הסופר הסקוטי רוברט לואיס סטיבנסון, שפורסמה לראשונה בינואר 1886.
עלילת הספר מתרחשת בלונדון. במרכזה אדם עם אישיות כפולה: דוקטור הנרי ג'קיל, ג'נטלמן מכובד העוסק במחקר רפואי שיוצא מהנחה שבכל אדם יש צד טוב וצד רע ומחפש תרופות שיעזרו להבין את הרוע במטרה למגר אותו בדרכים רפואיות. ג'קיל מגלה תרופה שמאפשרת לו להדחיק זמנית את הצד הטוב באישיותו של אדם והוא מנסה את התרופה על עצמו.
כאשר הוא בולע את הסם, מראהו משתנה באופן דרסטי והחיה שבו פורצת בדמותו של "מיסטר אדוארד הייד" – יצור אפל, מעוות ואלים. מרגע שצד זה של אישיותו משתחרר, הוא מתקשה יותר ויותר לשלוט בעצמו ולמנוע מעצמו לקחת את התרופה שוב ושוב. מר הייד נוטה לפרוץ ללא כל התרעה בזמנים בלתי צפויים. בלילות יוצאת דמותו של מר הייד, כשהוא חמוש בתיק רופאים מעור ומחפש קורבנות למעשי רצח. בעוד הייד הפושע מתחמק מהמשטרה, דוקטור ג'קיל מנסה להציל את 'האני הטוב' שלו משליטתו של הייד – בניסיון שנועד מראש לכישלון.
הספר כתוב כסיפור תעלומה, והקורא מגלה ששתי הדמויות הן למעשה אותו אדם רק לקראת סופו. עם זאת, שמות הדמויות הפכו לביטוי שגור המהווה אילוץ עבור העיבודים לספר. אין זה מציאותי כעת לעבד את הסיפור עם שמירה על התעלומה לכל ארכו.
מסרי הספר וכתיבתו

הטיוטה הראשונה של הסיפור חוברה בתוך כשלושה ימים. לאחר מכן עיינה אשתו של סטיבנסון בטיוטה וכתבה את הערותיה בשוליים, כמנהגם. היא טענה כי הסיפור הוא אלגוריה, למרות שנכתב כסיפור עלילתי. סטיבנסון, שהיה מרותק למיטתו באותה עת כתוצאה מדימום, קרא לאשתו ובישר לה ששרף את הטיוטה כדי לאלץ את עצמו לכתוב את הסיפור לגמרי מחדש כאלגוריה, כפי שהיא הציעה.
כתיבת הסיפור מחדש ארכה שלושה עד שישה ימים וסטיבנסון הוסיף ללטש אותו במשך ארבעה עד שישה שבועות נוספים. לויד אוסבורן, בנו החורג של סטיבנסון שהיה בן 15 באותה עת, זוכר שהכתיבה השרתה על אביו עליצות וקדחתנות יוצאת דופן. החוקר ויליאם גריי סבר כי סטיבנסון השתמש בקוקאין בעת שכתב את הסיפור מחדש.
הספר חולק את הרעיונות, החדשניים דאז, של תורת הפסיכואנליזה של זיגמונד פרויד. על פי רעיונות אלה יש טוב ורע, תרבותי ופראי בכל אדם ושכל אדם המצליח להתנהג בצורה תרבותית ומכובדת עושה זאת בעזרת הדחקה של דחפים לא תרבותיים. דחפים המשותפים לאדם ולבעלי החיים. כאשר דוקטור ג'קיל המכובד מביע רעיונות אלה בקול רם, סובביו המומים ומאוכזבים מדעותיו עד כדי כך שהדבר מסכן את האירוסין שלו, אולם, המוניטין הרב שהוא צבר בהתנהגות נורמטיבית מכל בחינה אחרת, כולל היותו מלומד, עשיר ואחראי מאפשרים לסובביו להמשיך בקשריהם איתו למרות הבעת דעות אלה.
יצירות בהשראת הסיפור > סרטי קולנוע

הספר עובד לסרטי קולנוע רבים, החשובים שבהם צולמו ב-1932 וב-1941 (בכיכובו של ספנסר טרייסי). נכון למרץ 2010, אתר נטפליקס מציע להשכרה 17 סרטים העוסקים בסיפורו של ד"ר ג'קיל והמילה ג'קיל מופיעה בכותרתם. רב הסרטים האלה קרויים "ד"ר ג'קיל ומר הייד". מרבית הסרטים האלה הם מסוגות המתח, האימה (ד"ר ג'קיל והאחות הייד) או הדרמה. אולם אפשר למצוא ביניהם גם פרודיה וסרט מוזיקלי. בין סרטים אלה מצוי סרט אילם משנת 1920 וסרט הנפשה.
סרטים רבים אחרים כמו הפרופסור המטורף של ג'רי לואיס וחידושו על ידי אדי מרפי, קיבלו השראה מהספר המקרה המוזר של ד"ר ג'קיל ומר הייד.
גם הסדרות המצוירות טום וג'רי וארתור כללו פרק שקיבל השראה מהספר.
יצירות בהשראת הסיפור > יצירות אחרות

הספר עובד גם למחזות רבים ולתסכיתי רדיו ונתן השראה לספרים ומחזות אחרים ולפזמונים.
בשנת 1961 בשבועון לילדים "הארץ שלנו" הופיע בשער האחורי קומיקס בשם "תעלומת האיש הכפול", שכנראה נכתב על ידי פנחס שדה, ובוסס על "המקרה המוזר של ד"ר ג'קיל ומר הייד".
כמו כן נוצר נבל על ביקום של מארוול בהשראת מיסטר הייד.
גם בסדרת הטלוויזיה "עד עצם היום הזה" הופיעו דמויותיהם של דוקטור ג'קיל והייד, שם המקרה תואר באופן שונה בו הרע בסיפור הוא ג'קיל ולמעשה הייד הוא הצד הטוב שבו. כן דמותו של ד"ר ג'קיל מופיעה גם בסדרה פני דרדפול, אולם שם מוצג רק ד"ר ג'קיל, טרם שהחל בתהליך, שהביא ליצירתו של מר הייד. שם הוא מופיע כרופא צעיר ממוצא הודי, בן שנולד מחוץ לנישואים לאב עשיר ומתנכר.
בסרט המומיה משנת 2017 בכיכובו של טום קרוז, משחק ראסל קרואו את ד"ר ג'קיל שחוקר את המומיה על מנת ללמוד דרכה על הרוע.
בסדר הטלוויזיה האיש מאטלנטיס אחת הדמויות עוברת תהליך הזהה לזה של ד"ר ג'קיל.
בשנת 1988 יצא המשחק Dr Jekyll and Mr. Hyde לקונסולת הNES.
בשנת 1997 עלתה בברודוויי גרסת המחזמר לסיפור. שירי המחזמר נכתבו על ידי פרנק ווילדהורן וסטיב קודן ולזלי בריקוס כתב את המחזה. בתחילת שנות האלפיים יצאה הקלטה של המחזמר על גבי קלטות VHS שבה דייוויד הסלהוף גילם את דוקטור הנרי ג'קיל ואת מר אדוארד הייד.
ב-2007 עלתה לשידור בערוץ BBC 1 הבריטי הסדרה ג'קיל בכיכובו של ג'יימס נסביט, שהיא מעין סיפור המשך מודרני של הספר.
ב-2022 יצאה העונה הראשונה של הסדרה ונסדיי בנטפליקס ובסדרה ונסדיי אדמס נתקלת במשנה צורה ששמו הייד [מפלצת שהיא למעשה אדם משנה צורה].
דמותו של נבל-העל, דו-פרצוף מיקום DC קומיקס קיבלה גם היא את השראתה מהספר.
מהדורות בעברית

תרגם יהושע צ'צ'יק, 1928
תרגם ש. תרסי, 1955
תרגמה עטרה אופק, ספרית כתרי, הוצאת מעריב, 102 עמודים, 1977.
תרגמה והוסיפה אחרית דבר בתיה גור, הוצאת עם עובד תל אביב, 106 עמודים, 1996. הודפס שוב בשנת 1997.
תרגמה שלי מירון, הוצאת אביב, נוה מונוסון, 2001.
תרגם עמיחי הדרי, הוצאת קוראים, קריית גת, 91 עמודים, 2005.
תרגמה ואיירה עטרה אופק, כתר הוצאה לאור ירושלים, 135 עמודים, 2011.
לקריאה נוספת

בתיה גור, "אחרית דבר", בתוך: רוברט לואי סטיבנסון, המקרה המוזר של ד"ר ג'קיל ומר הייד, תל אביב: עם עובד, 1996. עמ' 99-106.
הערות שוליים

↑  אין ראיות המאשרות או שוללות את הטענה כי סטיבנסון שרף את טיוטת הסיפור הראשונה, לפני שכתב אותו מחדש.
↑  William Gray (2004), Robert Louis Stevenson: A Literary Life, Palgrave Macmillan, ISBN 978-0-333-98400-0
↑  חיים נגיד, ספרים חדשים - עיון ראשון, מעריב, 21 באוקטובר 1977
↑  יעל לוטן, אישיות כפולה, באתר ynet, 5 בנובמבר 2001
| --- | --- |
בקרת זהויות :  NLI: 987007595163205171  GND: 4390920-6  LCCN: n90662176  MusicBrainz work: 55c46305-f405-46d1-baf8-7a7dd7768399  SUDOC: 030330823  VIAF: 307173707   WorldCat (עם VIAF): 307173707
I.M

"I.M" (נשמע כמו "I am", צירוף באנגלית שפירושו "אני") הוא סינגל שהוקלט על ידי הזמר הישראלי מיכאל בן דוד. השיר ייצג את ישראל באירוויזיון 2022, לאחר שזכה בגמר העונה הרביעית של "אקס פקטור ישראל". את השיר כתבו והלחינו לידור סעדיה, חן אהרוני ואסי טל.
לפני האירוויזיון

ב-30 בינואר 2022 פורסמו שני השירים אותם בן דוד יבצע במשדר "השיר שלנו לאירוויזיון", בהפקת כאן 11, "I.M" ו-"Don't".‏ ב-3 בפברואר 2022 בחרו שופטי האקס פקטור, הוועדה המקצועית של תאגיד השידור הישראלי והקהל את "I.M" כשיר הנבחר לבן דוד לאירוויזיון. הוא ביצע את השיר בגמר האקס פקטור, ב-5 בפברואר, והגיע למקום הראשון.
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי ישראל תופיע בחלק הראשון של חצי הגמר השני.
בראיון לאתר "וואלה" נשאל בן דוד האם העיבוד והבימוי ישונו לקראת התחרות, והשיב בחיוב. הגרסה החדשה של השיר פורסמה ב-14 במרץ 2022. את הופעת האירוויזיון ביים מרווין דיטמן האוסטרי, שביים גם את הופעת האירוויזיון של קונצ'יטה וורסט באירוויזיון 2014.
לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. ישראל הופיעה שנייה, לאחר פינלנד ולפני סרביה. ב-12 במאי 2022 ביצע בן דוד את "I.M" על בימת חצי הגמר השני של אירוויזיון 2022. הוא נכשל בניסיון להעפיל לגמר התחרות, שהתקיים ב-14 במאי.
על השיר

"I.M" הוא שיר שמאדיר את עוצמתו הפנימית של האדם. מופיעות בו מספר מילות העצמה דוגמת "I'm stunning" ("אני מדהים"), "I'm a winner" ("אני מנצח") ו-"I'm brave" ("אני אמיץ"). בריאיון לכאן גימל הסביר בן דוד כי "I.M" מצליח לבטא את אישיותו ה"תאטרלית" וה"מוגזמת", לצד הכאב שעבר כילד על נטייתו המינית וקולו הגבוה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 9 |  |
הערות שוליים

↑  אירוויזיון 2022: גמר אקס פקטור יתקיים ב-5 בפברואר - אירוויזיון 2022, באתר EuroMix, ‏2022-01-20
↑   כאן גימל משדר חשיפת השירים לאירוויזיון 2022, סרטון  באתר יוטיוב (אורך: 52:40)
↑  "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  שגיא בן נון‏, "אני, הילד הדחוי שחטף מכות, הפכתי לנציג ישראל באירוויזיון. קשה להאמין", באתר וואלה, 6 בפברואר 2022
↑  דורית מזרחי, אחרי קונצ'יטה: נבחר במאי ההופעה של נציג ישראל לאירוויזיון, באתר כאן – תאגיד השידור הישראלי, 20 בפברואר 2022
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
אהרון בן יוסף הרופא

ערך זה עוסק בחכם קראי ופרשן מקרא. אם התכוונתם למשמעות אחרת, ראו .
אהרון בן יוסף היה רב קראי, פילוסוף, פרשן מקרא, פייטן והוגה דעות חשוב אשר חי במאה ה-13, בערך בין השנים 1260 – 1320.
הוא נולד בסולכאת שבחצי האי קרים, ופעל בעיקר בקושטא. הוא היה אחד מקראי קרים הראשונים הידועים בשמם.
הוא מכונה "אהרון הרופא" וגם "אהרון הראשון" משום שקדם לרב קראי מפורסם אחר, גדול וחכם שנקרא אהרון בן אליהו (אנ') מניקומדיה, שמכונה "אהרון האחרון", חי אחריו והיה שמרן יותר.
תורתו וחיבוריו

כיום ידועים לנו מספר חיבורים שהוא חיבר:
ספר המבחר וטוב המסחר – פירוש לחמשת חומשי התורה.
ספר מבחר ישרים – פרשנות לנביאים ולכתובים. לא כל החיבור יצא לאור, אלא רק חלק ממנו נדפס בגוזלווא, תקצ"ד.
ספר כליל יופי – ספר דקדוק לשון הקודש.
בנוסף, הוא חיבר מספר רב של פיוטים ליטורגיים שונים, כשהמרכזיים שבהם הם פיוטים המבוססים על תוכנן של כל פרשיות השבוע, הנאמרים לפני אחת הקדושות בתפילת הבוקר של שבת. כליטורגן, הוא היה מעצבו של סידור התפלה בנוסח בו משתמשים הקראים עד לימינו, תוך שהוא התבסס על נוסחים קדומים יותר.
דמותו מסמלת שינוי בולט בפילוסופיה הקראית. עד אליו הפילוסופים הקראים נקטו בשיטת ה"מדברים" (הכלאם). ר' אהרון בן יוסף היה הראשון לאמץ עמדה אריסטוטלית. המעבר לתפיסת עולם אריסטוטלית מתבטא בדעתו של אהרון בכמה פנים שונים. כך למשל, בעוד שהפרשנים הקראים שקדמו לו סברו כי מבחינה פיזיקלית העולם מורכב מאטומים, הוא דגל בשיטה שלפיה העולם מורכב מארבעת היסודות. כמו כן הוא קיבל את התפיסה של חומר וצורה. יחד עם זאת, נראה שהוא שלל את המימד הפילוסופי הערכי שבמשל זה, על-פיו האישה מסמלת את החומר והגבר את הצורה, כפי שסברו פרשנים רבניים.
למרות שבפירושיו הוא מרבה לצטט מחכמים קראים כמו יפת בן עלי, סהל בן מצליח, יוסף הרואה וישועה בן יהודה, והוא מגן על הפרשנות ההלכתית הקראית, נראה שפרשנותו הושפעה גם מפרשנים רבניים כמו רש"י, אבן עזרא, הרמב"ם ורד"ק. כבר במבוא לספר המבחר הוא מצהיר על עצמו שלא יחשוש מלהשתמש בדברי הרבניים ובדברי המשנה.
חיבוריו הזמינים באינטרנט

ספר המבחר וטוב המסחר, דפוס י' פינקלמן, 1835, במאגר הספרים הסרוקים של הספרייה הלאומית - פירוש על התורה מאת החכם אהרן הראשון בן יוסף. עם באור "טירת כסף" לחכם יוסף שלמה בן משה לוצקי (גוזלוו, 1835).
ספר מבחר ישרים, גוזלווא : חמו"ל, תקצ"ד, במאגר הספרים הסרוקים של הספרייה הלאומית - פירוש על נביאים ראשונים ואחרונים ועל כתובים (גוזלווא, תקצ"ד) - הספר כולל את פירושיו של החכם אהרון בן יוסף לספרים יהושע, שופטים, שמואל, מלכים וחלקו הראשון של ישעיהו, וכולל פירוש של החכם יעקב בן ראובן על רובם של שאר הספרים מהנביאים והכתובים.
ספר כליל יופי, דפוס מ. טרישקן, 1847, במאגר הספרים הסרוקים של הספרייה הלאומית - שחבר אהרן הראשון בן יוסף (גוזלוו, 1847) - ספר דקדוק לשון הקודש.
קריאה חיצונית

כתב יד, ספר המבחר- פירוש התורה, סנט פטסבורג, מאה 15, בפרויקט "כתיב" באתר הספרייה הלאומית
לקריאה נוספת

לובה ר' חרל"פ, פשט ודרש בפרשנות המקרא הקראית בביזנטיון: עיונים בשיטתו של אהרן בן יוסף, פעמים, 101-102 (תשס"ו), עמ' 199-220
אמנות המלחמה

| --- | --- |

 מידע כללי
 מאת:  סון דזה 
 שפת המקור:  סינית קלאסית 
 סוגה:  אסטרטגיה צבאית
 נושא:  military art 
 
אמנות המלחמה (בסינית: 孫子兵法; בפין-יין: SūnZǐ Bīng Fǎ) הוא חיבור צבאי שנכתב על ידי סון דזה (פין-יין: Sūnzǐ) הסיני בתקופת האביב והסתיו. החיבור דן בתאוריה צבאית, באסטרטגיה צבאית ובניהול מלחמה. הספר נכתב במאה השישית לפני הספירה ונפרש על פני 13 פרקים. כל פרק דן באספקט אחר של לחימה, החל מפוליטיקה ולוגיסטיקה, וכלה בטקטיקה, אסטרטגיה, ומודיעין.
עותק במבוק של אומנות המלחמה מימי הקיסר צ'יינלונג
רקע היסטורי

הספר "אומנות המלחמה" נחשב למסה הצבאית העתיקה בעולם ודן באסטרטגיה צבאית ובטקטיקות לחימה. סון דזה אליו מיוחסת כתיבת הספר, ככל הנראה היה יליד "ממלכת צי" (הנקראת גם "ממלכת צ'י" (Qi state)) וחי בתקופת המלך "חֶלוּ'" (Helü) אשר מלך על ממלכת וּוּ (Helü king of Wu) במאה החמישית לפנה"ס. בזכות ספרו "אומנות המלחמה", מינה המלך חֶלוּ' את סון למצביא בצבאו, ועם הצלחותיו הצבאיות הפך דזה לדמות נערצת ומודל לחיקוי בסין. העקרונות האסטרטגיים אשר שימשו את סון דזה בשדה הקרב, זיכו אותו בניצחונות כבירים, וספרו "אומנות המלחמה" בו הוא פורט את עקרונות אלו זכה לתהילה והצלחה רבה. עד היום מהווה הספר השראה למנהיגים צבאיים וגם אנשי עסקים ופוליטיקה השואבים השראה מטקטיקות הלחימה המפורטות בו.
הטענה הרווחת גורסת כי הספר "אומנות המלחמה" נכתב במאה החמישית לפנה"ס, אך לגבי התאריך המדויק של כתיבת הטקסט הדעות חלוקות. התאוריות של דזה שימשו כמקור ללמידה והשראה בקרב גנרלים אשר התייחסו אליהם כסודיות, וסירבו לשמר אותם בכתב לטובת דור העתיד. מתן פרשנות לטקסט ושימורו התחילו בשלב מאוחר יחסית, והגלגולים הרבים שעבר הובילו לחוסר ודאות לגבי תאריך כתיבתו, וכן לאי דיוקים בתוכן הכתוב.
על פי מחקרו של ליונל ג'יילס ישנן שתי גרסאות אפשריות לכתיבת הספר: לפי הגרסה הראשונה, הספר נכתב במיוחד למען המלך חֶלוּ' של מדינת וּוּ בין השנים 496-505 לפנה"ס. לפי הגרסה השנייה, בעקבות התייחסות של סון בספרו לקרבות בין ממלכת וּוּ לבין מדינת יוּאֶה (Yue) (בסינית:( 越, מוערך כי הטקסט נכתב בין ה-494-496 או בין 473-482 לפנה"ס, אלו השנים בהן מדינת יוּאֶה היוותה איום ממשי על השלטון של ממלכת וּוּ).
למשך תקופה ארוכה, התיעוד העתיק ביותר של הטקסט היה מאמצע תקופת שושלת סונג (1279-960) בגרסה שיצאה לאור עלי ידי צִ'י טִיאֶן-פָאוּ (Chi T'ien-Pao), תחת הכותרת "סון דזה עם עשר פרשנויות סופרים". עד סוף המאה ה-18, מרבית העותקים של "אומנות המלחמה" היו תחת שם זה, אם כי הספר המקורי של צִ'י טִיאֶן-פָאוּ אבד ואלו היו רק כתבים שהתבססו על כתב המקור. בסוף המאה ה-18, אדם בשם סאן סינג יין (Sun Hsing-Yen) אשר חי בשנים 1752-1818, מצא גרסה מקורית של הטקסט במקדש Hua-yin. עם פרסום הממצא החדש, פקדה הממשלה על סאן סינג יין, לבצע עבודת מחקר מקיפה, ולהשוות את הגרסה המקורית של צִ'י טִיאֶן פָאוּ עם גרסאות עתיקות יותר. הגרסה המחודשת, התקבלה כגרסה הקרובה ביותר למקור.
בשנת 1972, נמצא בחפירות ארכאולוגיות בקבר ליד לִינְיִי (Lin-Yi) שבשאנדונג, טקסט של "אומנות המלחמה" הכתוב על גבי במבוק. הטקסט יוחס לתקופת "שושלת האן" ((Han dynasty שבין השנים 206-220 לפנה"ס, והיווה כשליש מהטקסט בספר "אומנות המלחמה" אשר נמצא בידינו. הטקסט תאם ברובו את אותו המקטע מהספר כפי שהוא מוכר לנו היום.
עד לגילוי כתב הבמבוק באפריל 1974 היו גרסאות רבות שיוחסו או שויכו לסון דזה אך נכתבו על ידי אנשים אחרים, כגון צאו צאו מייסד ממלכת ויי, שן יו ואחרים. 
מנהיגים היסטוריים כגון מאו דה דונג, הגנרל הצפון וייטנאמי וו נגויין גיאפ, ברון אנטוני ג'מני וגנרל דגלאס מקארתור, הצהירו ששאבו השראה מהספר. הרעיונות והטקטיקות אשר תוארו בכתבים ובפירושים השונים לאמנות המלחמה, מצאו את שימושם לא רק אצל קצינים וגנרלים אלא גם במגזרים העסקיים והפוליטיים באמצעות יישום הרעיונות המתוארים בספר בפעולות כמו עריכת משא ומתן וניהול.
תקציר הפרקים

הערכה ותכנון – הפרק בוחן את חמשת הגורמים הבסיסיים (הדרך, עונות השנה, שטח, מנהיגות וניהול) ושבעת היסודות המשפיעים על תוצאות הקונפליקט הצבאי. על ידי תכנון, הערכה והשוואה של נקודות אלה, מפקד יכול לחשב את סיכויי הניצחון שלו. סטייה מהתחשבות בגורמים אלה תבטיח פעולה לא נכונה וכישלון. הטקסט מדגיש כי מלחמה היא עניין חמור ביותר עבור המדינה ואין להתחיל בה ללא מחשבה ראויה.
פתיחה במלחמה – הפרק מסביר כיצד להבין את כלכלת המלחמה וכיצד ההצלחה דורשת קבלת החלטות מכריעות במהירות. כיצד לנצל את המשאבים כדי לא לרושש את המדינה ואיך לצמצם עלויות כלליות. סעיף זה מייעץ שמערכות צבאיות מוצלחות דורשות הגבלת עלות.
תוכנית ההתקפה – הפרק מתאר את כוחו של צבא באחידותו (ולא רק בגודלו), וארבעת התנאים כדי לנצח בכל מלחמה: אסטרטגיה, צבא, בריתות וערים.
מיקום טקטי – הפרק מסביר את חשיבות האחיזה בעמדות ההגנה עד להופעת ההזדמנות להתקדם בביטחה. הפרק מלמד את המפקדים את חשיבות זיהויין של הזדמנויות אסטרטגיות, ומלמד לא ליצור הזדמנויות כאלה לאויב.
אנרגיה – הפרק מסביר את השימוש ביצירתיות ותיזמון בבניית המומנטום של הצבא.
נקודות חלשות ונקודות חזקות – הפרק מסביר כיצד לנצל הזדמנויות בנקודות התורפה של האויב וכיצד להגיב למצבים משתנים בשדה הקרב באזור מסוים.
תמרון – מתאר את הסכנות בהיתקלויות ישירות, ואיך לנצח כאשר אין מהן מנוס.
תשעת המשתנים – מפרש את הצורך בגמישות בתגובות המצביא, ומתאר כיצד להגיב למצבים משתנים בהצלחה.
הצבא בצעידה – דן בכל הקשור בצבא בתנועה וזיהוי תנועת האויב.
המרחב – מתאר את סוגי השטחים והמרחבים, איזה יתרונות וחסרונות יש בהם.
תשעת המצבים – מתאר את סוגי השטחים מנקודת מבט אסטרטגית, ואת המשמעות שלהם במלחמה.
תקיפה באש – מתאר את אופן השימוש באש במצבים טקטיים ומציע מספר דרכים לזיהוי הזדמנויות שאש נותנת.
מרגלים – מתאר את אופן השימוש במרגלים ואופן הטיפול במרגלי אויב.
ישנם עותקים הכוללים בתוכם גם את "36 האסטרטגיות", כנספח או כחלק מקובל בספר.
פרשנים ראשונים

בין הפרשנים הראשונים ניתן למנות שמות רבים של אנשי צבא, סופרים ומשוררים, ביניהם:
(Meng Shih (502-557
(Li Ch'uan (~700
(Mei Yao-Ch'en (1002-1060
מקובל כי הראשון לפרש את הספר היה 
צָאו צָאו (Ts'ao Ts'ao או Cao Cao)- מצביא סיני מפורסם אשר חי בשנים 155-220 לסה"נ.
תרגומים ופרשנויות מהעת החדשה

הראשון לחשוף את הספר לאירופאים, היה מיסיונר צרפתי ששמו ז'אן ז'וזף מארי אמיו (Jean Joseph Marie Amiot) אשר נחשף לספר בזמן שהותו בסין ותרגם אותו לצרפתית. ב-1905, תורגם הספר לראשונה לשפה האנגלית, על ידי הקצין הבריטי "Everard Ferguson Calthrop Capten" בזמן שהותו בטוקיו, וב-1908, יצאה גרסה מחודשת של ספרו. בשנת 1910, פורסמה הגרסה המבוארת הראשונה שהושלמה במלואה על ידי ליונל ג'יילס (Lionel Giles). בספרו עומד ג'יילס על טעויות בתרגומים של קודמיו, ומייעד את הספר שכתב לאקדמאים העוסקים בשפה ובציוויליזציה הסינית. הגרסה של ג'ייליס כוללת את הטקסט המקורי בסינית, וכן את הטקסט המתורגם לאנגלית, יחד עם הסבר נרחב על אודות סון דזה וההיסטוריה של הטקסט. בשנת 1944, עובדה ונערכה מחדש גרסתו של ג'יילס והוצאה לאור תחת סדרת ספרים העוסקת במדעי הצבא בארצות הברית. בשנת 1963, הוצאה גרסה מחודשת שנכתבה על ידי סמואל ב. גריפית' (Samuel B. Griffith), קצין ולוחם בצבא ארצות הברית. בשנים שחלפו פורסמו גרסאות רבות של הספר בשפות שונות בעולם, כאשר מרביתן מבוססות על התרגומים של ג'יילס וגריפית'.